open-index/open-wikipedia-markdown huggingface dataset:
Cirith Ungol (band)

**Cirith Ungol** var et heavy metal-band fra California, som ble startet i 1972 og splittet i mai 1992. De hentet inspirasjon fra andre metalgrupper som Black Sabbath og Thin Lizzy, samt Iggy and the Stooges. Deres første album, *[[Frost and Fire]]*, var en slags hybrid mellom hard rock og metal fra 70-tallet, med sanger skrevet av daværende bassist og gitarist Greg Lindstrom, og trommis Robert Garven. Fra *[[King of the Dead]]* og ut spilte de en stil som var mer inspirert av progressiv rock og doom metal, med sangtekster primært skrevet av vokalist Tim Baker og trommeslager Robert Garven. Selve musikken var vanligvis komponert av samtlige bandmedlemmer.

## Historie
Bandet begynte med at Greg Lindstrom, Robert Garven, Jerry Fogle og Pat Galligan (som senere spilte gitar for Angry Samoans) spilte i sitt første band, "Titanic" på videregående. Alle bandmedlemmene hadde lyst til å spille tyngre musikk, utenom Pat, og i 1972 byttet de ham ut med Neal Beattie som vokalist, og startet Cirith Ungol. Det var ikke før i 1980 at de fikk en kontrakt med Enigma og fikk gitt ut sitt første album, *[[Frost and Fire]]* med Tim Baker som vokalist. Etter deres fjerde album, *[[Paradise Lost (album)|Paradise Lost]]*, splittet bandet opp på grunn av problemer med deres nye plateselskap. I 2001 kom et nytt album fra Cirith Ungol, med gamle og aldri før utgitte demoer og sanger, men intet nytt materiale. Albumet fikk støtte fra både Lindstrom og Garven, men Baker var mot utgivelsen.

Lindstrom spiller nå i sitt nye band, Falcon, som spiller noen gamle sanger av Cirith Ungol. Jerry Fogle døde den 20. august 1998, da leveren hans sviktet.

## Navnet
De tok navnet sitt fra stedet Cirith Ungol i J.R.R. Tolkiens roman *[[The Lord of the Rings]]*. Navnet *Cirith Ungol* er alvisk, og betyr "Pass of the Spider". Mens stedet i Tolkiens bok uttales "kirith ungol", uttalte bandet navnet sitt "sirith ungol". Bandet sa i senere intervjuer at de hadde noen problemer med navnet:

## Diskografi

20180519 Gelsenkirchen RockHard Cirith Ungol 0028 (cropped).jpg|Tim Baker
20180519 Gelsenkirchen RockHard Cirith Ungol 0065.jpg|Jim Barraza
20180519 Gelsenkirchen RockHard Cirith Ungol 0172 (cropped).jpg|Robert Garven
20180519 Gelsenkirchen RockHard Cirith Ungol 0102 (cropped).jpg|Greg Lindstrom
20180519 Gelsenkirchen RockHard Cirith Ungol 0092.jpg|Jarvis Leatherby

### Studioalbum
**[[Frost and Fire]]* (1980)
**[[King of the Dead]]* (1984)
**[[One Foot in Hell]]* (1986)
**[[Paradise Lost (album)|Paradise Lost]]* (1991)

### Samlealbum
**[[Metal Massacre]]* (mindre opptreden, 1982)
**The Metal Machine* (mindre opptreden, 1984)
**Best of Metal Blade, Vol. 2* (mindre opptreden, 1988)
**Live* (EP, 1996)
**Double Whammy* (mindre opptreden, 1999)
**Servants of Chaos* (samling med sjeldne spor, 2001)
**Metal Blade 20th Anniversary* (mindre opptreden, 2002)
**One Foot In Fire* (hyllestalbum, 2006)

## Eksterne lenker
* 
* 
* Offisiell hjemmeside for Falcon
* Et intervju med Garven og Lindstrom
* Et intervju med Garven
* Et intervju med Lindstrom
* Cirith Ungol på MySpace
Friedrich Krebs

**Friedrich Krebs** (født 9. mai 1894 i Germersheim i Tyskland, død 1961 i Frankfurt am Main) var en tysk advokat og politiker. Fra 1933 til 1945 var han overborgermester i Frankfurt am Main for NSDAP.

## Liv og virke
Han ble utnevnt til overborgermester etter at forgjengeren, den jødiske liberale politikeren Ludwig Landmann, gikk av 12. mars 1933. Selv om NSDAP ikke hadde noe flertall i bystyret, uteble SPDs og KPDs representanter fra avstemningen fordi partiene var forbudt. Krebs var selv ikke til stede. 

Etter at han overtok sa han opp jødiske kommuneansatte og fjernet en statue av den sosialdemokratiske politikeren Friedrich Ebert, Tysklands første president. Han utnevnte byen til «det tyske håndverks by». Som etterfølger etter Landmann innehadde han for et kort tidsrom posisjonen som forvaltningsrådsleder for HaFraBa, og forsøkte å få Frankfurt utnevnt til «gatenes by». Dette ble forhindret av generalinspektøren for gatevesenet, Fritz Todt, som forsøkte å redusere HaFraBas betydning for Autobahn-utbyggingen. Etter at Frankfurt opplevet de verste bombeangrepene den 18. og 22. mars 1944 arrangerte Krebs en kunngjøring under mottoet «Vi kapitulerer aldri!». 

Etter at krigshandlingene tok slutt i Frankfurt 28. mars 1945 flyktet Krebs, men returnerte snart til byen, og satt frem til 1952 i bystyret for Deutsche Partei. Deretter arbeidet han som advokat.

## Referanser
Victor Fleming

**Victor Fleming** (født 23. februar 1889 i Pasadena, California, død 6. januar 1949 i Phoenix, Arizona) var en amerikansk regissør.

Fleming ble født i Pasadena, California, muligens av indiansk avstamming, og viste tidlig en teknisk begavelse. Mens han arbeidet som en bilmekaniker møtte han regissøren Allan Dwan som lot han arbeide som kameraassistent. Han utviklet også en interesse for fly og i anledningen sine filmer ble han kjent med folk på flyplassen i Los Angeles, blant annet Moye Stephens. Fleming steg raskt til posisjonen som filmfotograf og arbeidet både med Dwan og D. W. Griffith. Han regissert sin første film i 1919, *[[When the Clouds Roll By]]*.

Mange av Flemings stumfilmer var aksjonfilmer, ofte med Douglas Fairbanks i hovedrollen, eller western, og med sin hardføre holdning og kjærlighet til utendørsaktiviteter ble han karakterisert som «mannfolkenes regissør». Men han viste seg også som effektiv regissør av kvinner. Under hans regi vant Vivien Leigh Oscar for beste kvinnelige hovedrolle. Ni skuespillere som opptrådte i filmer av Fleming ble nominert til Oscar.

Han vant selv en Oscar i 1939  for beste regi med filmen *[[Tatt av vinden (film)|Tatt av vinden]]* (*Gone with the Wind*). Han har fått en stjerne på Hollywood Walk of Fame.

Flemming er gravlagt på Hollywood Forever Cemetery i Hollywood. 

## Filmografi som regissør (utvalg)
* 1919 – *[[When the Clouds Roll By]]*
* 1920 – *[[The Mollycoddle]]*
* 1921 – *[[Mama’s Affair]]*
* 1921 – *[[Woman’s Place]]*
* 1922 – *[[Anna Ascends]]*
* 1922 – *[[The Lane That Had No Turning]]*
* 1922 – *[[Red Hot Romance]]*
* 1923 – *[[Dark Secrets]]*
* 1923 – *[[The Call of the Canyon]]*
* 1929 – *[[Vargens sang]]*
* 1933 – *[[Bombshell]]*
* 1935 – *[[Dagens skandale]]*
* 1937 – *[[På de store banker (film)|På de store banker]]*
* 1938 – *[[Det hender hver dag]]*
* 1939 – *[[Trollmannen fra Oz (film)|Trollmannen fra Oz]]* (medregissør)
* 1939 – *[[Tatt av vinden (film)|Tatt av vinden]]*
* 1942 – *[[Dagdrivergjengen]]*
* 1943 – *[[Helter dør aldri]]*
* 1945 – *[[Mange jern i ilden]]*

## Referanser


## Eksterne lenker
*
Unni Wikan

**Unni Wikan** (født 18. november 1944 i Ibestad) er professor emerita i sosialantropologi ved Universitetet i Oslo (UiO).

Wikan ble født på Ibestad og vokste opp i Harstad. Hun studerte sosiologi ved Universitetet i Oslo 1965–1966 og sosialantropologi ved Universitetet i Bergen 1967–1968. Hun har også studert arabisk ved American University in Cairo (1968&ndash;1969). Wikan ble dr. philos ved UiO i 1980 og ble utnevnt til professor i 1988. Hun ble tildelt Fritt Ords Pris i 2004.

Hun har forsket på kjønn og kultur i Oman og har foretatt feltarbeid i Indonesia og Bhutan. Wikan har også utgitt flere bøker og har publisert en rekke artikler i ulike fagtidsskririfter.
Wikan har vært gjesteprofessor ved flere utenlandske universiteter:

* Harvard University, Dept. of social medicine, Boston, 1987 og 1999–2000 
* *Beersheba universitet*, Dept. of anthropology i Israel, 1989 
* École des hautes études en sciences sociales (EHESS), Dept. of history, Paris, 1996 
* London School of Economics (LSE), Dept. of social anthropology, 1997

Hun er spesialist på islam og Midtøsten og har blant annet skrevet flere artikler om folkeopprøret i Egypt i 2011.

Wikan er medlem av Det Norske Videnskaps-Akademi.

Hun var gift med sosialantropologen professor Fredrik Barth (1928-2016).

## Bibliografi
* *Fattigfolk i Cairo*, Gyldendal 1976 og 1995; oversatt til engelsk og japansk
* *Behind the Veil in Arabia: Women in Oman*, Johns Hopkins University Press, 1980, pocketutg. University of Chicago Press, 1995
* *I morgen, hvis Gud vil: Kvinneliv i Cairos bakgater*, Universitetsforlaget, 1983
* *Managing Turbulent Hearts: A Balinese Formula for Living*, University of Chicago Press, 1990 
* *Mot en ny norsk underklasse*, Gyldendal, 1995
* *Tomorrow, God Willing: Self-Made Destinies in Cairo*, University of Chicago Press, 1996
* *Generous Betrayal: Politics of Culture in the New Europe*, University of Chicago Press, 2002, under oversettelse til russisk
* *For ærens skyld: Fadime til ettertanke*, Universitetsforlaget, 2003, oversatt til svensk, dansk og portugisisk, under oversettelse til tyrkisk
* *Medmennesker: 35 år i Kairos bakgater*, Pax, 2004

## Referanser


## Eksterne lenker
* Unni Wikan - Store norske leksikon

* Sindre Bangstad *[http://2001-10.prosa.no/artikkel.asp?ID=136 Individets ukrenkelige verdighet. Om forfatteren og aktivisten Unni Wikan] * Minibiografi i Prosa 02|07
Napoléon II av Frankrike

**Napoléon II** (1811–1832) var sønn av Napoléon Bonaparte og hans andre hustru, Maria Louise av Østerrike.

Han ble ved sin fødsel utnevnt til konge av Roma. Ved begge tronfrasigelser prøvde faren å sikre sin sønn tronfølgen, men forgjeves. Barnet ble brakt til sin morfar, keiser Franz av Østerrike, og ble med tiden hertug av Reichstadt. Han døde av tuberkulose 21 år gammel.

## Referanser


## Eksterne lenker
* 
* Napoleon II Bonaparte på Historiesajten
Daniele De Rossi

**Daniele De Rossi** (født 1983) er en italiensk fotballtrener og tidligere fotballspiller.

De Rossi er et produkt av ungdomssystemet til AS Roma (der Danieles far, den tidligere Roma-spilleren Alberto De Rossi er trener). Han debuterte på førstelaget i oktober 2001.

I gruppespillkampen mot  i VM 2006 ble De Rossi utvist for å ha plantet albuen i ansiktet til -spissen Brian McBride. I etterkant av hendelsen beklaget De Rossi seg overfor McBride.

Han ble i 2009 kåret til Årets italienske spiller i Serie A.

Den 31. mai 2017 skrev han under en ny toårskontrakt med Roma til den 30. juni 2019.

I januar 2024 tok han over som trener for Roma. På sommeren ble kontrakten forlenget til juni 2027. Han fikk imidlertid sparken i september 2024, med bare fire kamper spilt av sesongen.

## Landslaget
De Rossi var med på Italias lag som tok bronsemedaljene under OL 2004 i Athen, og han spilte for Italia under VM 2006 i Tyskland.

Han ble tatt ut i s EM-tropp til EM i Frankrike 2016.

## Referanser


## Eksterne lenker
*
Lúcio

**Lucimar da Silva Ferreira**, også kjent som **«Lúcio»**, (født 8. mai 1978 i Brasília) er en brasiliansk fotballspiller som spiller midtstopper for Brasiliense Futebol Clube. Tidligere har han blant annet spilt for Bayer Leverkusen og Bayern München.

## Meritter
;Bayern München
* Bundesliga (3): 2004-2005, 2005-2006, 2007-2008
* DFB-Pokal (3): 2005, 2006, 2008
* DFB-Supercup (3): 2004, 2007, 2008
;Internazionale
* Serie A (1): 2009–2010
* Coppa Italia (2): 2009-2010, 2010-2011
* Mesterligaen (1): 2009/2010
* Supercoppa Italiana (1): 2010
* VM for klubblag (1): 2010
;Juventus
* Supercoppa Italiana (1): 2012
;Brasil
* VM i fotball (1): 2002
* Confederations Cup (2): 2005, 2009

## Referanser


## Eksterne lenker
* 
* 
*  Leverkusen Who's who
Agfa

**Agfa-Gevaert N.V.**, også kjent som bare **Agfa**, er et belgisk-tysk konsern som utvikler og produserer analoge og digitale produkter innen fotografi og bildebehandling. Selskapet var i mange tiår en av de største produsentene av fotografisk film og laboratorieutstyr, men solgte ut filmproduksjonen i 2004. Selskapet har hovedkvarter i Mortsel i Belgia.

Agfa (forkortelse for *Aktiengesellschaft für Anilinfabrikation*) ble grunnlagt av Paul Mendelssohn-Bartholdy (sønn av Felix Mendelssohn-Bartholdy) og Carl Alexander von Martius i 1867. Fra 1925 samarbeidet Agfa med BASF og Bayer og inngikk i IG Farben. I 1964 fusjonerte Agfa med belgiske Gevaert & Co. til Agfa-Gevaert.

## Referanser


## Eksterne lenker

*
Finn Sivert Nielsen

**Finn Sivert Nielsen** (født 6. mars 1955) er en norsk sosialantropolog. Han er mag.art. fra Universitetet i Oslo og har jobbet som lektor ved Københavns Universitet og førsteammanuensis ved Universitetet i Tromsø. Nielsen jobber regionalt med Russland, tidligere Sovjetunionen, USA og Europa og har gjort feltarbeid i Leningrad (1978, 1983) og San Francisco (1989–90). Tematisk jobber han bl.a. med modernitet og postmodernitet; urban, økonomisk, symbolsk og historisk antropologi; identitet, multikulturalisme, makt, kropp, teknologi; teorihistorie, metodespørsmål og generell samfunnsteori. Han har vært med til å oppbygge det omfattende nettverket NECEN (Nordic and East/Central European Network for Qualitative Social Research) for nordiske og østeuropeiske antropologer. Finn Sivert Nielsen redigerer den nettbaserte, flerspråklige og antropologiske tekstdatabasen *AnthroBase*. Han har sammen med Thomas Hylland Eriksen utgitt antropologiens historie: *Til verdens ende og tilbake. Antropologiens historie*, som er oversatt til flere språk. Hans innføringsbok i antropologisk feltarbeid *Nærmere kommer du ikke...* er populær lesning blant studenter på lavere grad.

## Bibliografi (utvalgt)

* 1987: The Eye of the Whirlwind. Russian Identity and Soviet Nation-building: Quests for Meaning in a Soviet Metropolis, Oslo: Magistergradsavhandling, Institutt for sosialantropologi, Universitetet i Oslo (originalmanuskript på engelsk; revidert versjon publisert på russisk i 2004, fullstendig engelsk versjon med ytterligere materiale publisert på AnthroBase, 2007). 

* 1989: Samfunnsordninger og Samfunnsmoral. Under hvilke samfunnsordninger fremmes den kollektive samfunnsmoral? En komparativ sosialantropologisk analyse, Oslo: Prosjekt Alternativ Framtid (AF2). 

* 1996: Nærmere kommer du ikke... Håndbok i antropologisk feltarbeid, Bergen: Fagbokforlaget.

* 2000: med Olaf Smedal (red): Mellom himmel og jord. Tradisjoner, teorier og tendenser i sosialantropologien, Bergen: Fagbokforlaget. 

* 2000: "Den sosiale forvaltning av ting. Økonomisk antropologi", i Finn Sivert Nielsen & Olaf Smedal (red): Mellom himmel og jord. Tradisjoner, teorier og tendenser i sosialantropologien, Bergen: Fagbokforlaget. 

* 2001: med Thomas Hylland Eriksen: Til verdens ende og tilbake. Antropologiens historie fra de tidligste tider til 2000, Bergen: Fagbokforlaget; English edition: (2001): A History of Anthropology, London, Pluto Press.

* 2002 med Inger Sjørslev (red): Folkets repræsentanter. Et antropologisk blik på Folketinget, Århus: Aarhus universitetsforlag og Magtudredningen.

* 2003: ГлазБури: Русская идентичность и советское национальное строительство; поиски смысла в советской метрополии. Перевод на русский язык: Александра Ливанова и Екатерина Прохорова. [Russian edition of (1987): The Eye of the Whirlwind), Санкт-Петербург: Алетей.

## Eksterne lenker
* Finn Sivert Nielsens hjemmeside
* AnthroBase 
* Dictionary of Anthropology 
* NECEN 
* Fjellet i Norge om sommeren
Kule (ammunisjon)

**Kule** er navnet på prosjektilet i en patron. 

Kulene kom som ammunisjon med de første skytevåpnene. I begynnelsen var kulen en rund klump (derav sitt navn) av bly, siden kom jern og stål. Skytevåpenet ble ladet ved at krutt ble helt inn i løpet og kulen sluppet ned, for så å bli «pakket sammen» ved hjelp av en lang metallstav. På midten av 1800-tallet ble det vanlig å sette kulen inn i en hylse med krutt (patron), og formen ble avlang. For våpen som pistol og maskinpistol forble den avrundet i tuppen, mens den for rifler og maskingevær er blitt konisk (spisset i front), for å minske luftmotstanden og gi bedre gjennomslagskraft. Den store hovedvekten av kuler er i dag en *helmantlet* variant (blykjerne med en kobberomslutning), men det finnes fortsatt varianter kun i bly.
 
Varianter av helmantlet er *panserbrytende* og *sporlys*. Sistnevnte inneholder magnesium, som er lettantennelig og gir en lysende prosjektilbane for å vise hvor skuddet går i mørket. *Panserbrytende* har en kjerne av stål eller wolfram (wolframkarbid), noe som gir muligheten for å trenge gjennom pansrede kjøretøy.
Frank Capra

**Frank Capra**, egentlig **Francesco Rosario Capra** (født 19. mai 1897 i Bisacquino på Sicilia i Italia, død 3. september 1991 i La Quinta i Riverside County i California i USA), var en amerikansk regissør.

Han vant tre Oscar for beste regi for filmene *[[Det hendte en natt]] (It Happened One Night)* (1934),  *[[En gentleman kommer til byen]] (Mr. Deeds Goes to Town)* (1936) og *[[Du kan ikke ta det med dig]] (You Can't Take It with You)* i 1938. Capra har fått en stjerne på Hollywood Walk of Fame.

## Filmografi

*1922 – *[[Fultah Fisher’s Boarding House]]*
*1924 – *[[Jubilo, Jr.]]*
*1924 – *[[Every Man for Himself (film fra 1924)|Every Man for Himself]]*
*1926 – *[[Den Sterke Mand]]*
*1927 – *Long Pants*
*1927 – *[[Mikes kjærlighet]]*
*1928 – *That Certain Thing*
*1928 – *So This Is Love?*
*1928 – *[[Den store Broadway-revy]]*
*1928 – *The Way of the Strong*
*1928 – *Say It with Sables*
*1928 – *[[U-44]]*
*1928 – *The Power of the Press*
*1929 – *The Younger Generation*
*1929 – *The Donovan Affair*
*1929 – *Flight*
*1930 – *[[Modellen fra gaten]]*
*1930 – *Rain or Shine*
*1931 – *Dirigible*
*1931 – *The Miracle Woman*
* 1931 – *[[Platinum Blonde]]*
*1931 – *Forbidden*
* 1932 – *[[Panikk (1932)|Panikk]]*
* 1933 – *[[General Yens bitre te]]*
*1933 – *Lady for a Day*
* 1934 – *[[Det hendte en natt]]*
*1934 – *Broadway Bill*
* 1936 – *[[En gentleman kommer til byen]]*
* 1937 – *[[Tapte horisonter (1937)|Tapte horisonter]]*
* 1938 – *[[Du kan ikke ta det med dig]]*
* 1939 – *[[Mr. Smith kommer til Washington]]*
* 1941 – *[[Vi trenger hverandre]]*
* 1944 – *[[Arsenikk og gamle kniplinger (film)|Arsenikk og gamle kniplinger]]*
* 1946 – *[[Livet er vidunderlig]]*
* 1948 – *[[Det store valget]]*
*1950 – *Riding High*
* 1951 – *[[Her kommer brudgommen]]*
*1956 – *Our Mr. Sun*
*1957 – *Hemo the Magnificent*
*1957 – *The Strange Case of the Cosmic Rays*
*1959 – *[[Livet er herlig (1959)|Livet er herlig]]*
* 1961 – *[[Lomma full av flaks]]*

## Referanser


## Eksterne lenker
*
Camille Armand Jules Marie Prince de Polignac

**Camille Armand Jules Marie Prince de Polignac** (født 16. februar 1832 i Millemont i det daværende departementet Seine-et-Oise i Frankrike, død 15. november 1913 i Paris, begravet i Frankfurt am Main) var en fransk aristokrat. I den amerikanske borgerkrigen tjenestegjorde han som offiser i Konføderasjonens armé, til slutt med rang som generalmajor.

## Liv og virke
### Bakgrunn
Polignac var sønn av Jules de Polignac, som var statsminister under kong Karl X. Han studerte matematikk og musikk ved Collège Saint-Stanislas. 

### Militær
Fra 1853 til 1859 tjenestegjorde han som løytnant i den franske armé, blant annet i Krimkrigen.

Deretter reiste han til Sentral-Amerika og studerte økonomi og geografi. Ved utbruddet av den amerikanske borgerkrigen tilbød han sørstatshæren sine tjenester, og ble utnevnt til brigadegeneral med kommando over en texansk infanterienhet. Han deltok blant annet i den såkalte Red River-kampanjen, et felttog i Louisiana. 13. juni 1864 ble han generalmajor og divisjonskommandør. I januar 1865 forsøkte han i en diplomatisk misjon forgjeves å bevege den franske keiser Napoleon III til å støtte konføderasjonens sak. Nyheten om sørstatenes nederlag nådde ham mens han oppholdt seg i Spania.

Polignac trakk seg tilbake til sine gods i Frankrike, og viet seg til sine studier. Dessuten skrev han bøker og artikler om borgerkrigen. Under den fransk-prøyssiske krig tjenestegjorde han i den franske arméen som brigadegeneral.

4. november 1874 ble han gift i Ober-Ingelheim i Tyskland med *Marie Langenberger* (født 7. juni 1853 i Frankfurt am Main). Marie døde allerede 16. januar 1876, åtte dager etter datteren *Marie Armande Mathilde de Polignacs* (1876–1962) fødsel. Marie de Polignac ble begravet på Hauptfriedhof Frankfurt. Hennes gravsten har innskriften *Wir lassen sie ziehen mit Trauern und Weinen, Gott aber wird sie uns wiedergeben mit Wonne und Freude ewiglich*.

3. mai 1884 ble Polignac gift i London med *Mabel Elizabeth Knight* (1864–1940). Med henne hadde han tre barn til: *Mabel Constance* (1884–1973), *Hélène Agnès Anne* (1886–1978) og *Victor Mansfield Alfred* (1899–1998).

Camille Armand Jules Marie Prince de Polignac døde 15. november 1913 i Paris, som den siste, overlevende generalmajor som hadde deltatt i den amerikanske borgerkrigen. Han ble begravet ved siden av sin første kone i Frankfurt. Hans grav har vært et samlingspunkt for tilhengere av konføderasjonen.

## Referanser


## Litteratur
* Roy O. Hatton, *Prince Camille de Polignac and the American Civil War, 1863-1865,* Louisiana Studies 3 (Summer 1964).
Frank Lloyd

**Frank Lloyd** () var en britisk regissør.

Han vant i 1928/1929 en Oscar for beste regi med filmen *[[Lady Hamilton (amerikansk stumfilm)|Lady Hamilton]]* og i 1932/1933 med *[[Cavalcade]]*. Han har fått en stjerne på Hollywood Walk of Fame. Lloyd var en av grunnleggerne av Academy of Motion Picture Arts and Sciences.

## Filmer i utvalg
* 1914 – *[[Damon and Pythias]]*
* 1915 – *[[Jane (1915)|Jane]]*
* 1916 – *[[The Stronger Love]]*
* 1916 – *[[An International Marriage]]*
* 1916 – *[[The Call of the Cumberlands]]*
* 1916 – *[[Madame la Presidente]]*
* 1916 – *[[The Making of Maddalena]]*
* 1916 – *[[David Garrick (1916)|David Garrick]]*
* 1917 – *[[The Kingdom of Love]]*
* 1917 – *[[Les Misérables (1917)|Les Misérables]]*
* 1917 – *[[To byer (1917)|To byer]]*
* 1917 – *[[The Price of Silence (1917)|The Price of Silence]]*
* 1918 – *[[The Rainbow Trail (1918)|The Rainbow Trail]]*
* 1918 – *[[True Blue (1918)|True Blue]]*
* 1918 – *[[The Blindness of Divorce]]*
* 1918 – *[[Riders of the Purple Sage (1918)|Riders of the Purple Sage]]*
* 1919 – *[[Pitfalls of a Big City]]*
* 1919 – *[[The World and Its Woman]]*
* 1919 – *[[The Man Hunter]]*
* 1919 – *[[The Loves of Letty]]*
* 1920 – *[[The Great Lover (film, 1920)|The Great Lover]]*
* 1920 – *[[Madame X (film, 1920)|Madame X]]*
* 1920 – *[[The Silver Horde (film, 1920)|The Silver Horde]]*
* 1920 – *[[The Woman in Room 13]]*
* 1921 – *[[Mandsmoral]]*
* 1921 – *[[A Voice in the Dark]]*
* 1921 – *[[A Tale of Two Worlds]]*
* 1921 – *[[Roads of Destiny]]*
* 1921 – *[[The Man from Lost River]]*
* 1921 – *[[The Invisible Power]]*
* 1922 – *[[Hertuginden av Langeais]]*
* 1922 – *[[Oliver Twist (1922)|Oliver Twist]]*
* 1923 – *[[Hevnens aske]]*
* 1923 – *[[Stemmen fra minaretten]]*
* 1923 – *Within the Law*
* 1923 – *[[Hevnens aske]]*
* 1924 – *[[Havørnen]]*
* 1927 – *[[Skriket Efter Mor]]*
* 1928 – *[[Frie forbindelser]]*
* 1928 – *[[Tilbedelse]]*
* 1928 – *[[Lady Hamilton (amerikansk stumfilm)|Lady Hamilton]]*
* 1933 – *[[Cavalcade]]*
* 1934 – *[[Servants' Entrance]]*
* 1935 – *[[Mytteriet på Bounty (1935)|Mytteriet på Bounty]]*

## Referanser


## Eksterne lenker
*
Enhetssirkelen

I matematikk, er en **enhetssirkel** en sirkel av enhet radius—dvs en radius av 1.  

Ofte, spesielt innenfor trigonometri, er enhetssirkelen sirkelen med radius 1 sentrert rundt origo (0, 0) i det Kartesiske koordinatsystemet i det Euklidske plan. Innen topologi er den ofte betegnet som  fordi den er en endimensjonal -sfære.

Hvis  er et punkt på enhetssirkelens omkrets, da er  og  lengden av benene i en rettvinklet trekant som har hypotenus med lengde 1. Defor, ved Pytagoras’ læresetning, oppfyller  og  likningen
x^2 + y^2 = 1.

Siden  for alle , og siden refleksjonen av et hvert punkt på enhetssirkelen om - or -aksen også er på enhetssirkelen, holder likningen over for alle  på enhetssirkelen, ikke bare for første kvadrant.

Det indre av enhetssirkelen kalles den åpne enhetsdisken, mens det indre av enhetssirkelen sammen med enhetssirkelen blir kalt den lukkede enhetsdisken.

Man kan også bruke konseptet "distanse" til å definere andre "enhetssirkler", slik som Riemannssirkelen.

## I det komplekse plan
Enhetssirkelen kan betraktes som *enhets komplekse tall*. Dvs. settet av komplekse tall slik at  er på formen 
 z = e^{it} = \cos t + i \sin t = \operatorname{cis}(t)
for alle  Relasjonen utgjør Eulers formel. I kvantemekanikk blir dette kalt fasefaktor. Det kan også defineres som settet av alle komplekse tall som oppfyller
|z| = 1.

## Noter

## Referanser
Birger Brosa

**Birger Brosa** eller **Birger av Bjälbo** (død 9. januar 1202 på Visingsö) var jarl av Sverige 1174–1202 og en av de aller største statsmenn i Sverige gjennom tidene.

Birger Brosa var sønn av Bengt Snivil og en gang før 1170 giftet han seg med kongsdatteren Brigida Haraldsdatter, datter av kong Harald Gille av Norge. Birgitta hadde tidligere vært gift med Magnus Henriksson som hadde styrt i Uppsala 1160–1161. Birger Brosa bar en lilje som våpen. Tilnavnet Brosa betyr, i henhold til islandske kilder på 1300-tallet, «den leende».

Han var sin tids mektigste mann i Østergøtland og eide foruten Bjälboättens hovedgård også andre gårder i Østergøtland, Närke og Värmland. Det er også sannsynlig at han hadde gårder i Sörmland hvor han hadde visse privilegier, såkalt patronatsrett, til Sankt Eskils kirke i Sörmland, og han var også en stor velgjørere av Riseberga kloster hvor Birgitta tilbrakte hennes tre siste år etter at Birger døde.

Birger var også involvert i forhold utenfor sitt eget land. Han gav økonomisk og militær støtte til de norske birkebeinerne, en politisk gruppering som kjempet om kongemakten i Norge. Birger støttet birkebeinernes første konge, kona Birgittas nevø Øystein Øysteinsson Møyla, som oppsøkte Birger og Birgitta i 1174. Ifølge Snorre fikk Øystein både penger og menn av Birger. Tre år senere oppsøkte den neste birkebeinerkongen Sverre Sigurdsson Birger, og også Sverre fikk militær og økonomisk støtte ifølge Sverres saga. Birgers sønn, Filip, ble rundt 1190 jarl hos Sverre.

Han synes å ha vært en særdeles sterk og samtidig sta lederskikkelse som med store politiske evner lykkes å holde fred i en lang periode i Sverige. Karakteristisk nok brøt det ut store og blodige maktfeider nesten umiddelbart etter at han døde.

## Barn
* Filip Birgersson av Bjälboætten, jarl hos kong Sverre Sigurdsson av Norge, stupte i slag i januar 1200.
* Knut Birgersson av Bjälboætten, jarl av Sverige, død 31. januar 1208 i slaget ved Lena.
* Folke Birgersson av Bjälboætten, jarl av Sverige, død 1210 i slaget ved Gestilren.
* Magnus Birgersson av Bjälboætten
* Ingegerd Birgersdotter av Bjälboætten, gift med Sverker Karlsson den yngre
* Kristina Birgersdotter av Bjälboætten
* Margareta Birgersdotter av Bjälboætten
* Birger Sjenkar Birgersson av Bjälboætten, svensk adelsmann på 1200-tallet, munnskjenk ved det kongelige hoffet. 

## Fiksjon
I Jan Guillous roman-trilogi er Birger Brosa farbror til Arn Magnusson og Eskil Magnusson ved å være en yngre bror til Magnus.

## Referanser
Norman Taurog

**Norman Taurog** (født 23. februar 1899 i Chicago, Illinois, USA, død 7. april 1981 i Rancho Mirage, California) var en amerikansk regissør.

Han vant i 1930/1931 en Oscar for beste regi med filmen *[[Skippy (film)|Skippy]]*. Han har fått en stjerne på Hollywood Walk of Fame.

## Filmografi (utvalg)
* 1920 – *[[School Days (1920)|School Days]]*
* 1921 – *[[The Bell Hop]]*
* 1922 – *[[The Show (1922)|The Show]]*
* 1932 – *[[Hvis jeg var millionær]]*
* 1938 – *[[Boys Town]]*
* 1963 – *[[It Happened at the World's Fair]]*

## Referanser


## Eksterne lenker
*
Lewis Milestone

**Lewis Milestone** (født som **Lev Milstein**; 1895–1980) var en amerikansk regissør.

Han vant i 1927/1928 en Oscar for beste regi med filmen *[[Arabiske eventyrere]] (Two Arabian Knights)* og i 1929/1930 med *[[Intet nytt fra Vestfronten (1930)|Intet nytt fra Vestfronten]] (All Quiet on the Western Front)*. Han har fått en stjerne på Hollywood Walk of Fame.

## Filmografi
*1918 – *The Toothbrush* (regissør)
*1918 – *Posture* (regissør)
*1918 – *Positive* (regissør)
*1919 – *Fit to Win* (regissør)
*1922 – *[[Up and at 'Em]]* (manus)
*1923 – *[[Where the North Begins]]* (klipp)
*1924 – *[[Generalkonsul for en dag]]* (manus)
*1924 – *Listen Lester* (manus)
*1925 – *The Mad Whirl* (manus)
*1925 – *Dangerous Innocence* (manus)
*1925 – *The Teaser* (manus)
*1925 – *[[Bobbed Hair (1925)|Bobbed Hair]]* (manus)
*1925 – *Seven Sinners* (regissør og manus)
*1926 – *The Caveman* (regissør)
*1926 – *The New Klondike* (regissør)
*1926 – *[[Kom som du er]]* (regissør, ikke kreditert)
*1927 – *[[Gi deg ikke Harold]]* (regissør, ikke kreditert)
*1927 – *[[Arabiske eventyrere]]* (regissør)
*1928 – *[[Edens have (1928)|Edens have]]* (regissør)
*1928 – *[[Den røde storm]]* (regissør og manus, ikke kreditert)
*1928 – *The Racket* (regissør)
*1929 – *[[New York ved natt]]* (regissør)
*1929 – *[[Hvad hans hustru fortidde]]* (regissør)
*1930 – *[[Intet nytt fra Vestfronten (1930)|Intet nytt fra Vestfronten]]* (regissør)
*1931 – *[[The Front Page (1931)|The Front Page]]* (regissør)
*1932 – *[[Regn (1932)|Regn]]* (regissør)
*1933 – *[[Hurra, jeg er en tramp!]]* (regissør)
*1934 – *[[Men skipet går videre]]* (regissør)
*1935 – *[[Gledens by]]* (regissør)
*1936 – *Anything Goes* (regissør)
*1936 – *[[Generalen døde ved daggry]]* (regissør)
*1939 – *[[Om mus og menn (1939)|Om mus og menn]]* (regissør)
*1939 – *The Night of Nights* (regissør)
*1940 – *Lucky Partners* (regissør og manus)
*1941 – *My Life with Caroline* (regissør)
*1942 – *Our Russian Front* (regissør)
*1943 – *[[Edge of Darkness (1943)|Edge of Darkness]]* (regissør)
*1943 – *[[Overrasket ved daggry]]* (regissør)
*1944 – *Guest in the House* (regissør, ikke kreditert)
*1944 – *The Purple Heart* (regissør)
*1945 – *A Walk in the Sun* (regissør)
*1946 – *[[Mysteriet Martha Ivers]]* (regissør)
*1948 – *[[Triumfbuen (film)|Triumfbuen]]* (regissør og manus)
*1948 – *No Minor Vices* (regissør)
*1949 – *[[Den røde pony]]* (regissør)
*1951 – *[[Okinawa (film)|Okinawa]]* (regissør)
*1952 – *[[Straffangen Jean Valjean]]* (regissør)
*1952 – *Kangaroo* (regissør)
*1953 – *Melba* (regissør)
*1954 – *[[Den som våger]]* (regissør)
*1955 – *La Vedova X* (regissør og manus)
*1957 – *[[Alfred Hitchcock Presents]]* (TV) (regissør)
*1957 – *Schlitz Playhouse* (TV) (regissør)
*1957 – *Suspicion* (TV) (regissør)
*1958 – *Have Gun – Will Travel* (TV) (regissør)
*1959 – *[[Storm-angrep]]* (regissør)
*1960 – *[[Elleve om kuppet]]* (regissør)
*1962 – *[[Mytteriet på Bounty (1962)|Mytteriet på Bounty]]* (regissør)
*1963 – *The Richard Boone Show* (TV) (regissør)
*1963 – *Arrest and Trial* (TV) (regissør)

## Referanser


## Eksterne lenker
*
Idealtype

**Idealtype** er innen samfunnsvitenskapen en begrepsmessig rendyrkning og logisk understrekning av trekk ved et fenomen som gir det dets karakteristika. Hensikten med idealtyper er å forenkle flere aspekter ved virkeligheten slik at særtrekk blir mulig å fange i et begrep. Dermed blir det lettere å foreta komparasjoner og måle empiri opp mot idealtypen. 

Metoden ble utviklet av og er særlig knyttet til sosiologen Max Weber. Idealtyper er verken en (normativ) beskrivelse av en ønsket tilstand, eller en (empirisk) beskrivelse av hvordan verden faktisk er. En idealtype anvender ordet *ideal* i betydningen rendyrket, ikke ideal i betydning av *ønsket*. For eksempel, da Weber utviklet sin Byråkrati-idealtype, var det ikke for å vise at byråkrati var ønsket, men for å vise hvordan et «rent» byråkrati ideelt sett fungerte. 

## Se også
* Teori 
* Definisjon 

## Kilder
* *Sosialt Arbeid: En Grunnbok*. Ingunn T. Ellingsen med flere. Utgitt 2015. 3. opplag 2019.

## Kjente idealtyper
* Max Webers Byråkrati-idealtype
* Emile Durkheims selvmordstypologi: Egoistisk, altruistisk, anomistisk, fatalistisk
Gatebarn i Bulgaria-fondet

**Gatebarn i Bulgaria-fondet** er en ideell organisasjon som driver med hjelpearbeid i Bulgaria.

Organisasjonen ble stiftet av Kevin Tempel i 2001.

Sammen med Anne Haugan fra Tromsø kjører de hjelpesendinger til gatebarn, barnehjem og fattig minoritetsbefolkning i Bulgaria.

Bulgaria er et av de fattigste landene i Europa og har tross fine strender og mye turisme en svært undertrykt minoritetsbefolkning. Mange fattige barn får ikke skolegang fordi skolematriell ikke dekkes av staten. Dette er en stor årsak til at de fattigste ikke kan sende sine barn på skole, og noe som gjør at mange barn faller utenfor skolesystemet og blir gatebarn. Amnesty International har også kritisert Bulgaria for deres behandling av psykisk utviklingshemmede samt sin rettslige forfølging av sine minoritetsbefolkninger. Og det er dette Gatebarn i Bulgaria-fondet forsøker å gjøre noe med.
Harriet Bjerrum Nielsen

**Harriet Bjerrum Nielsen** (født 27. januar 1948 i København) er en danskfødt språkviter og tidligere professor i kjønnsforskning (tidligere kalt kvinneforskning) ved Senter for tverrfaglig kjønnsforskning (opprinnelig Senter for kvinneforskning) ved Universitetet i Oslo. Nielsen ble pensjonist ved årsskiftet 2017/2018.

Harriet Bjerrum Nielsen studerte dansk og språkpsykologi ved Københavns Universitet og ble cand. phil. i dansk i 1977. Hun arbeidet først som vitenskapelig assistent ved Institut for anvendt og matematisk lingvistik ved Københavns Universitet frem til 1978, og deretter frem til 1983 som adjunkt og senere universitetslektor i dansk ved Ålborg Universitetscenter. Fra 1981 var hun amanuensis og fra 1987 førsteamanuensis i sosialpedagogikk ved Universitetet i Oslo. I 1993 ble hun utnevnt til professor, og var faglig leder for Senter for kvinneforskning (senere Senter for tverrfaglig kjønnsforskning) frem til 2009. 2014-2016 var hun leder av den nasjonale forskerskolen i kjønnsforskning. Hun har definert seg som en liberal feminist og er medlem av Norsk Kvinnesaksforening.

Nielsen var medlem av Det akademiske kollegium/universitetsstyret ved Universitetet i Oslo fra 2002 til 2005.

## Bibliografi
* *Forskjeller i klassen.* Universitetsforlaget 2014.
* *Skoletid*. Universitetsforlaget 2009. ISBN 978-82-15-01418-0
* med Monica Rudberg: *Moderne jenter*. Universitetsforlaget 2006. ISBN 978-82-15-00955-1
* med Monica Rudberg: *Psychological gender and Modernity*. Scandinavian University Press. 1994.
* med Monica Rudberg: *Historien om jenter og gutter*. Universitetsforlaget 1989.
* *Jenteliv og likestillingslære*. Cappelen 1988.
* *Piger og drenge i klasseoffentligheden*. Universitetet i Olo 1985

## Referanser


## Eksterne lenker
Frank Borzage

**Frank Borzage** (født 23. april 1893 i Salt Lake City i Utah i USA, død 19. juni 1962 i Hollywood i California) var en amerikansk regissør.

Han vant i 1927/28 en Oscar for beste regi med filmen *[[Syvende himmel (1927)|Syvende himmel]]* (*Seventh Heaven*) og i 1931/32 med *[[Barn av idag]]* (*Bad Girl*). Borzage var dermed den første til å vinne Oscar for beste regi. Han har en stjerne på Hollywood Walk of Fame.

## Filmer i utvalg
* 1914 *[[A Relic of Old Japan]]* som skuespiller
* 1917 *[[Until They Get Me]]*
* 1918 *[[The Curse of Iku]]*
* 1918 *[[The Ghost Flower]]*
* 1918 *[[The Gun Woman]]*
* 1918 *[[Society for Sale]]*
* 1918 *[[The Atom (1918)|The Atom]]*
* 1919 *[[Prudence on Broadway]]*
* 1920 *[[Humoresque (film, 1920)|Humoresque]]*
* 1921 *[[Get-Rich-Quick Wallingford]]*
* 1921 *[[The Duke of Chimney Butte]]*
* 1922 *[[Back Pay]]*
* 1922 *[[The Good Provider]]*
* 1924 *[[En kvindes hemmeligheter]] (Secrets)*
* 1925 *[[Gatens adel]] (The Lady)*
* 1925 *[[The Circle]]*
* 1925 *Lazybones*
* 1927 *[[Syvende himmel (1927)|Syvende himmel]] (Seventh Heaven)*
* 1928 *[[Gatens engel]]*
* 1929 *Lucky Star*
* 1929 *They Had to See Paris*
* 1929 *Elven (The River)*
* 1930 *Song o' My Heart*
* 1930 *Liliom*
* 1931 *Kvinnelegens hustru (Doctors' Wives)*
* 1931 *Young as You Feel*
* 1931 *[[Barn av idag]] (Bad Girl)*
* 1932 *Miskjent ungdom (Young America)*
* 1932 *[[Farvel til våpnene (1932)|Farvel til våpnene]] (A Farewell to Arms)*
* 1933 *[[En mann og hans kvinne]] (Man's Castle)*
* 1934 *[[Den lille verdenskrig]] (No Greater Glory)*
* 1934 *[[Hvad nu - Pinneberg?]] (Little Man, What Now?)*
* 1934 *Hennes løytnant (Flirtation Walk)*
* 1935 *[[Broen over Golden gate|Broen over Golden Gate]]*
* 1936 *[[Det stjålne paradis]] (Desire)*
* 1936 *Napoleons sendebud (Hearts Divided)*
* 1937 *Det grønne signal
* 1937 *Som en tyv om natten (History Is Made at Night)*
* 1937 *Den store by*
* 1937 *Mannequin*
* 1938 *Tre kamerater*
* 1938 *The Shining Hour*
* 1940 *Mennesker i drift (Strange Cargo)*
* 1940 *The Mortal Storm*
* 1942 *De syv nymfer*
* 1943 *Stjerneparaden*
* 1943 *Tjenerens søster*
* 1944 *Mannen hun ofret seg for*
* 1945 *Under blodrøde seil*
* 1945 *Ukronet dronning*
* 1946 *Concerto*
* 1947 *That's My Man*
* 1948 *Moonrise*
* 1959 *Jeg kjenner ham ikke''

## Referanser


## Eksterne lenker
*
Doctor rerum politicarum

**Doctor rerum politicarum** (forkortet **dr. polit.**) er en doktorgrad i samfunnsvitenskaper som ble tildelt av universiteter i Norge mellom 1985 og 2008. Den samme tittelen brukes også i Tyskland.

I Norge ble graden tildelt av de samfunnsvitenskapelige fakultetene ved norske universiteter. Dr. polit.-graden ble tildelt på grunnlag av utdanningsdel, prøveforelesning, avhandling og selve disputasen. Graden dr. polit. ble innført i Norge i 1985. Før 1985 tok man den filosofiske doktorgrad (dr. philos.) i samfunnsvitenskaper. Også etter innføringen av dr. polit. var det mulig å ta dr. philos. i stedet.

I forbindelse med gradsreformene har norske universiteter faset ut graden dr. polit. Etter 2007 kan man i samfunnsvitenskaper enten ta graden ph.d. (hvis man er tatt opp på organisert doktorgradsprogram) eller dr. philos.

I Danmark ble den samfunnsvitenskapelige doktorgraden doctor politices, som også forkortes dr. polit., innført i 1902.
Engelsk horn

**Engelsk horn** (også kalt **alt-obo**) tilhører obo-instrumentene og sorteres under treblåserfamilien. Den har et bøyd metallmunnrør med munnstykke og et avrundet, pæreformet sjallstykke. Den er stemt i F (en kvint dypere en vanlig obo) og har likheter med vanlig obo som for eksempel klaffesystem, konisk boring, dobbelt rørblad og form (i grove trekk).

## Se også
*Obo
*Oboe da caccia
*Symfoniorkester
Ukraina i verdensmesterskapet i fotball 2006

**[[VM i fotball 2006]]** var **s** første fotball-VM. Laget hadde tre spillere fra utenfor ukrainsk serie, deriblant Andrij Sjevtsjenko. Deres målsetning var å komme til åttendedelsfinalen, noe de gjorde, men tapte for .

## Gruppespillet
I gruppespillet startet Ukraina med en kamp mot Spania. De fikk en kalddusj da resultatet ble 4–0 til Spania. Etter det slo Ukraina til med samme resultat, bare motsatt; de vant 4–0 over Saudi-Arabia. Den siste kampen, mot Tunisia, endte 1–0 til Ukrainas fordel. Ukraina klarte, omtrent som forventet, en annenplass i sin gruppe, etter Spania, foran Saudi-Arabia og Tunisia. Dermed ble de klare for åttendedelsfinale mot Sveits.
:*Alle tider er [[UTC]] +2*

### Spania mot Ukraina
Onsdag, 14. juni, 2006
15:00 – Zentralstadion, Leipzig – Tilskuere: 43&nbsp;000

### Saudi-Arabia mot Ukraina
Mandag 19. juni 2006
18:00 – AOL Arena, Hamburg – Tilskuere: 50&nbsp;000 

*Dommer: Graham Poll (England)
*Assistentdommere: 
**Philip Sharp (England)
**Glenn Turner (England)
*Fjerdedommer: Toru Kamikawa (Japan)
*Femtedommer:  Yoshikaz

### Ukraina mot Tunisia
Fredag, 23. juni
16:00 – Olympiastadion, Berlin – Tilskuere: 72&nbsp;000

*Dommer: Carlos Amarilla (Paraguay)
*Assistentdommere: 
**Amelio Andino (Paraguay)
**Manuel Bernal (Paraguay)
*Fjerdedommer: Marco Rodriguez (Mexico)
*Femtedommer: Hamdi al Kadri (Syria)
*Banens beste: Anatoliy Tymoschuk (Ukraina)

### Tabell [[Kampfakta gruppe H VM i fotball 2006|gruppe H]]

## Finaler
Åttendedelsfinalen mot Sveits endte 0–0 etter 90 minutter og ekstraomganger, og det ble avsluttet med en straffekonkurranse. Straffekonkurransen ble åpnet med en bom av Sjevtsjenko. Etter det bommet Sveits mye og Ukraina vant 3–0 over dem. Ukraina var klar for kvartfinale mot Italia. Kvartfinalen endte 3–0 til Italia. Førsteomgangen var ganske kjedelig med 1–0-ledelse til Italia. Den andre, derimot, var spennende der Ukraina hadde mange sjanser, men scoret ikke på noen. Det gjorde imidlertid Italia og vant 3–0 til slutt.
### Åttendedelsfinalen

*Dommer: Benito Archundia (Mexico)
*Assistenter:
**Jose Ramirez (Mexico)
**Hector Vergara (Canada)
*Fjerdedommer: Jerome Damon (Sør-Afrika)
*Femtedommer:  Justice Yeboah (Ghana)
*Kampens beste: Oleksandr Sjovkovskyj (Ukraina)

### Kvartfinalen
Fredag, 30. juni
21:00 – AOL Arena, Hamburg – Tilskuere: 50,000

*Dommer: Frank De Bleeckere (Belgia)
*Assistentdommere:
**Peter Hermans (Belgia)
**Walter Vromans (Belgia)
*Fjerdedommer: Toru Kamikawa (Japan)
*Femtedommer: Yoshikazu Hiroshima (Japan)
*Kampens beste: Gennaro Gattuso
Torbjørn Lied

**Torbjørn Lied** (født 23. november 1943) er en norsk luthersk prest. Han virket som misjonssekretær og tidligere misjonær i Bangladesh, og i september 1991  overtok han etter Gunnleik Seierstad som generalsekretær i Den norske Santalmisjon. Han var generalsekretær i Santalmisjonen i 14 år. 

Sammenlagt var han 11 år misjonær i Bangladesh. Han var Normisjons direktør i Bangladesh og også leder for arbeidet i hele Asia. 

Deretter var han i seks år sogneprest ved Oddernes kirke i Oddernes, en luthersk menighet i Kristiansand. 

I juni 2006 trakk han seg fra embedet fordi han hadde opptrådt i strid med tjenestemannsloven, og bad om å bli løst fra sin ordinasjonsforpliktelse og sin prestetjeneste.

## Referanser
Marit Halset

**Marit Halset** (født 18. mai i 1912, død 22. mars i 1986) var en norsk skuespiller, kjent fra teaterscene, radioteater og filmlerret.

Halset var tilknyttet Nationaltheatret fra 1933 til 1948. Hun debuterte som ungpiken Hazel i Eugene O'Neill-stykket *Sorgen kler Elektra* våren 1933. Her spilte hun sammen med Johanne Dybwad, August Oddvar og Ingolf Schanche. Senere fikk hun vesentlig følsomme ungpikeroller, og hun avsluttet sin tid på Nationaltheatret med å spille Leonora i *Den stundesløse* i 1948. Hun flyttet i 1948 over til Det Nye Teater, der hun var til 1967.

Halset opptrådte også jevnlig i Radioteatret og Fjernsynsteatret, foruten å ha en rekke filmroller. Blant filmene er *Kranes konditori* og *Broder Gabrielsen* de mest kjente. 
 
## Filmografi
* *Fleksnes fataliteter*
* *Tryggere kan ingen være* (1982) TV Episode 
* Saken Ruth Vang (1981) (TV)
* Arme, syndige menneske (1980)  
* Liv og død (1980) 
* Solospill (1977) 
* Streik! (1975)  
* Sommerfuglene (1974)  
* De Ukjentes marked (1968) 
* Broder Gabrielsen (1966 )
* Ut av mørket (1958)  
* Portrettet (1954) 
* Ingen mans kvinna (1953)
* Kranes konditori (1951)  
* Trollfossen (1948)  
* Fant (1937)

## Referanser


## Eksterne lenker
*
Ang Lee

**Ang Lee** (kinesisk: 李安, pinyin: *Lǐ Ān*, født 1954) er en taiwansk-amerikansk filmregissør.

Lee ble tildelt Oscar for beste regi for filmene *[[Brokeback Mountain]]* (2005) og *[[Historien om Pi (film)|Historien om Pi]]* (2012). Han mottok Oscar for beste fremmedspråklige film for *[[Snikende tiger, skjult drage]]* (2000). Lee har også regissert filmer som *[[Fornuft og følelser (film)|Fornuft og følelser]]* (1995) og *[[Hulk (film)|Hulk]]* (2003).

## Filmografi

## Referanser


## Litteratur
* Whitney Crothers Dilley: *The Cinema of Ang Lee: The Other Side of the Screen*. London: Wallflower Press, 2007.
* Qin Hu: *Das Kino von Ang Lee – Von der chinesischen Philosophie, Kunstauffassung und Kultur zu filmästhetischen Aspekten*. Gardez! Verlag, 2008
* Michael Pekler, Andreas Ungerböck: *Ang Lee und seine Filme*. Schüren, Marburg 2009, ISBN 978-3-89472-665-2.
* Isabell Gössele: *Das Kino des Ang Lee – Im Atem des verborgenen Drachen*. Tectum, Marburg 2009, ISBN 978-3-8288-2046-3
* Tanja Hanhart (Redaktorin): *Ang Lee und sein Kino. Poesie im Grossformat*.  i: *du* 796 (Feb. 2006), ISBN 978-3-03717-021-2.

## Eksterne lenker
*
Mizoram

**Mizoram** er en delstat i det nordøstlige India. Den grenser i nord mot Assam og Manipur, i øst og syd mot Myanmar og i vest mot Bangladesh og Tripura.

Hovedstad i Mizoram er Aizawl.

## Referanser


## Eksterne lenker
*
Myldrebok

**Myldrebok**, også kalt **vrimlebok**, **letebok** og annet, er en bildebok for barn med store illustrasjoner som viser et mylder av figurer og ting.

## Kjennetegn
Ofte formidler ikke myldrebøkene en tradisjonell, kronologisk historie, men inneholder isteden forskjellige visuelle oppgaver. Bildene kan for eksempel skjule detaljer som leserne skal finne i mylderet eller kaoset, eller det kan være labyrinter som må løses. Slike bøker kan også kalles aktivitetsbøker. Myldrebøker kan samtidig ha et lett pedagogisk innhold og fortelle om visse temaer eller miljøer, for eksempel «byen», «dyrehagen», «på landet» og liknende.

Myldrebøkenes popularitet kan skyldes barns fascinasjon av å studere detaljer, deres oppdagerglede og sterke og levende fantasi. Myldrebøker vil dessuten kunne «leses» av barn som ikke selv kan lese, fordi innholdet ligger i bildene og innbyr betrakteren til fritt å gå på «oppdagelsesferd» i dem. Bøkene kan derfor behandles «anarkistisk», det vil si på tvers av en rettlinjet dramaturgi og uten innblanding av voksne. Myldrebøker og gjennomillustrerte oppgavebøker blir av enkelte med rette kalt «ligge-på-magen-bøker».

## Historikk
Tidlige forløpere for myldrebøkene er Det gamle Egypts rike veggdekorasjoner og middelalderens pedagogiske kirkekunst såvel som seinere tiders detaljerte malerier og innholdsrike plansjeverk. I denne tradisjonen står Pieter Brueghel den eldres nederlandske landsbytablåer fra 1500-tallet i en særstilling.

## Vår egen tid
Det er utgitt en rekke myldrebøker i nyere tid. Ofte baserer de seg på populære figurer, og bildene er gjerne i en lett tilgjengelig og underholdende tegnestil, ikke sjelden inspirert av tegneserier. Den britiske illustratøren Martin Handford skapte en internasjonal bestselger da han i 1987 gav ut myldreboka *Where's Wally?*, eller *Hvor er Willy?* på norsk. Boka ble laget slik at det gjaldt å finne hovedpersonen Willy som var delvis skjult blant alle detaljene i de store illustrasjonene. Boka ble fulgt av en serie bøker med den samme Willy-figuren, et enormt salg verden over og en egen TV-serie. 

Norske eksempler på myldrebøker er blant annet Kari Grossmanns mange populære ord- og pekebøker, Egil Nyhus' store aktivitetsbøker om Kaptein Sabeltann og Anna Fiskes *Hallo jorda!* (2007) og *Hallo byen!* (2009). 

I Tyskland anses forfatteren og tegneren Hans Jürgen Press (1926–2002) av flere som «myldrebøkenes far».

## Litteratur
* Cornelia Rémi: Wimmelbooks. In: Bettina Kümmerling-Meibauer (ed.): *Routledge Companion to Picturebooks*, London, New York: Routledge, 2017, 158-168. ISBN 978-1-138-85318-8
* Cornelia Rémi: ''Reading as Playing: The Cognitive Challenge of the Wimmelbook.'' In: Bettina Kümmerling-Meibauer (ed.): *Emergent Literacy: Children's Books from 0 to 3*, Amsterdam: John Benjamins, 2011 (Studies in Written Language and Literacy 13), 115-139. ISBN 978-9027218087

## Se også
*Bildebok
*Horror vacui, «overfylt» billedkunst
Antoinette Kristensen

**Antoinette Kristensen**, tidligere **Anette Haukaas** (født 1979 i Molde), er en norsk modell og artist.

Karrieren hennes startet da hun begynte å jobbe som modell som 14-åring. Hun ble kåret til Frøken Norge i 1999 og kom på en delt sjetteplass i Miss World samme år. Senere flyttet hun til Hollywood i USA for å jobbe videre som modell, men valgte etter hvert å heller satse på musikken. Til nå har hun spilt inn tre musikkvideoer.

Hun er også kjent for å ha vært kjæreste med den kjente proffbokseren Ole Klemetsen da hun bare var 16 år gammel.

Hun deltar i den norske TV-serien Norske Hollywoodfruer som sendes våren 2010 på TV3.

## Eksterne lenker
* Her er de norske Hollywood-fruene